recursal/SuperWikiNEXT-32B huggingface dataset:
**Lopúch hájny** (lat. *Arctium nemorosum*) je dvojročná bylina z čeľade astrovité (*Asteraceae*). Jeho prirodzený areál zahŕňa mierne oblasti Európy až po Kaukaz.

Opis
----

Lopúch hájny je dvojročná, veľmi statná bylina, vysoká 100 až 250 cm. Byle sú priame, hrubé, rozložito rozkonárené, konáriky sú rovnovážne odstávajúce, koncami oblúkovito ohnuté nadol.

Listy sú striedavé, stopkaté, dlhé až 50 cm a široké do 40 cm, horné sú rýchlo zmenšujúce. Listové stopky prízemných listov sú duté, dlhé až 60 cm. Čepele sú v obryse srdcovito vajcovité, oddialene zúbkaté, tenké, na líci zelené, holé, na rube tenko sivo plstnaté, neskôr lysé.

Kvety sú usporiadané v súkvetí, ktorým je úbor, zdanlivo tvoriaci jeden mnohopočetný kvet. Jednotlivé kvety v úbore sú obojpohlavné, rúrkovité, pravidelné, päťpočetné, so zrastenými korunnými lupienkami. Vytvárajú rúrkokvetý úbor, najčastejšie s červenofialovými kvetmi, ktoré sú v dĺžke listeňov. Peľnice piatich tyčiniek sú zrastené do rúrky okolo čnelky. Kalich je voľný, trváci, redukovaný do chlpatého chocholca, dlhého 1 až 3 mm, ktorý tvorí lietacie zariadenie slúžiace na rozširovanie semien vetrom. Zákrov pozostávajúci zo zelených listeňov je holý alebo slabo pavučinatý, listene sú početné, šidlovité, tuhé s háčikovitým vrcholom.

Guľovité úbory s priemerom 30 až 40 mm sú usporiadané v hustých strapcoch, na konci konárikov často v trojiciach. Stopky úborov sú krátke. Plodom je tmavohnedá nažka, veľká 6 až 9 mm.

Rozšírenie
----------

Areál rozšírenia lopúcha hájného zahŕňa mierne oblasti Európy až po európske Rusko a Kaukaz.
Na Slovensku je rozšírený od Bielych a Malých Karpát po Bukovské a Vihorlatské vrchy.

Ekológia
--------

Lopúch hájny rastie vo vlhkých a lužných lesoch, v pobrežných krovinách a na pasienkoch. Obľubuje stále vlhké, výživné, zásadité, dusíkaté, humózne, hlinitopiesočnaté pôdy. Kvitne od júla do septembra. Rozširuje sa hlavne zoochórne – prichytávaním na srsť zvierat, pričom rozširovacou jednotkou je celý úbor.

Galéria
-------

* Ilustrácia. Ilustrácia.
* Dutá listová stopka. Dutá listová stopka.

Referencie
----------

1. 1 2  Mag. Hort. (Liège) 1: 289 (1833)
2. 1 2 3 4 5   *Arctium nemorosum Lej.* [online]. POWO – Plants of the World Online, Kew, [cit. 2024-02-27]. Dostupné online. (po anglicky)
3. ↑  Karol Marhold, František Hindák. *Zoznam nižších a vyšších rastlín Slovenska*. Bratislava : Veda, 1998. ISBN 80-224-0526-4. S. 368.
4. 1 2 3 4 5 6  Josef Dostál, Martin Červenka. *Veľký kľúč na určovanie vyšších rastlín II.*. prvé. vyd. Bratislava : Slovenské pedagogické nakladateľstvo, 1991. ISBN 80-08-00003-1. S. 1103-1105.
5. ↑  Tibor Baranec at al.. *BOTANIKA*. 3. nezmenené. vyd. Nitra : Slovenská poľnohospodárska univerzita, Vydavateľstvo SPU, 2021. ISBN 978-80-552-2380-3. S. 140.

Iné projekty
------------

CommonsWikidruhy
* Spolupracuj na Commons Commons ponúka multimediálne súbory na tému **Lopúch hájny**
* Spolupracuj na Wikidruhoch Wikidruhy ponúkajú informácie na tému **Lopúch hájny**
***Malá slovenská encyklopédia*** je jednozväzková všeobecná encyklopédia vytvorená kolektívom pracovníkov Encyklopedického ústavu Slovenskej akadémie vied (EÚ SAV) pod vedením Anny Procikovej, publikovaná EÚ SAV a vydavateľstvom Goldpress Publishers v roku 1993 (uzávierka textov bola 31. mája 1993). Na jej tvorbe sa podieľalo vyše 200 autorov a konzultantov. Encyklopédia obsahuje vyše 40 000 stručných hesiel. Pri niektorých heslách sú tabuľky (napr. periodická tabuľka, tabuľky so základnými informáciami o štátoch ap.), avšak žiadne obrázky.

Ohlasy
------

Odborník na technickú terminológiu Ján Stoffa v recenzii v časopise *Kultúra slova* (1994) zhodnotil terminologickú a jazykovú úroveň encyklopédie ako nadpriemerne vysokú. Za závažnú systémovú chybu pokladá to, že v mnohých prípadoch sa *„do heslára* [...] *dostali pojmy podradené pojmu, ktorý v heslári chýba a ktorý sa navyše používa pri definovaní príslušných podradených pojmov"* (napr. borovička, cherry brandy, koňak, slivovica a whisky sú v samostatných heslách definované ako druh destilátu, heslo destilát ale chýba). Stoffa tiež encyklopédii vytkol, že pri niektorých heslách používa nevhodné synonymá (napr. pri hesle teplota topenia je to synonymum bod topenia, kým synonymum teplota tavenia v heslári chýba), v textoch niektorých hesiel uvádza termíny, ktoré sa už nemajú používať (napr. termoset namiesto správneho reaktoplast) alebo sú nesprávne (napr. hromozvod namiesto správneho bleskozvod), v niektorých prípadoch ako synonymá uvádza termíny, ktoré majú odlišný obsah (napr. dielektrikum a izolant, pričom namiesto izolantu mal byť použitý presnejší termín elektrický izolant) a upozornil na niektoré ďalšie jazykové a systémové nedostatky, zároveň však konštatoval, že *„sa týkajú iba veľmi malej časti celkového počtu termínov"* a *„hodnotu diela podstatne neovplyvňujú"*.

Pozri aj
--------

* *Encyclopaedia Beliana* (1999 – súčasnosť)
* zoznam slovenských tlačených encyklopédií

Referencie
----------

1. ↑  *Malá slovenská encyklopédia*, Bratislava: Encyklopedický ústav Slovenskej akadémie vied; Goldpress Publishers, 1993, str. [4]-5, 7, ISBN  80-85584-12-3
2. ↑  „periodická sústava prvkov", *Malá slovenská encyklopédia*, Bratislava: Encyklopedický ústav Slovenskej akadémie vied; Goldpress Publishers, 1993, str. 542, ISBN  80-85584-12-3
3. ↑  Stoffa, Ján (1994), „O terminologickej úrovni Malej slovenskej encyklopédie", *Kultúra slova* 28 (2): 107-111,
Viacdotykové ovládanie
**Viacdotykové ovládanie** alebo **multidotykové ovládanie** (z angl. *multi-touch*, *multitouch*) je súbor technológií, ktoré umožňujú interakciu používateľov počítačov s počítačom, alebo s iným elektronickým zariadením niekoľkými prstami súčasne.

Viacdotykový snímač tvorí hardvér – dotykovou obrazovkou (obrazovka, stolový snímač, nástenný atď) alebo viacdotykový touchpad, a tiež softvér – ktorý rozpozná viac súčasných dotykových bodov.

Tento efekt sa dá dosiahnuť rôznymi prostriedkami napr.: teplo, tlak prstov, kamera s vysokým rozlíšením, infračervené svetlo, optické snímanie, elektromagnetická indukcia, ultrazvukové snímače, laserové snímače, kapacitné a pod. 

Viacdotykové ovládanie používa firma Apple v produktoch iPad, iPhone a iPod Touch, Apple MacBook a MacBook Pro. K ďalším produktom s viacdotykovou technológiou patrí Microsoft Surface, Asus EEE PC a Meizu M8.

Iné projekty
------------

Commons
* Spolupracuj na Commons Commons ponúka multimediálne súbory na tému **Viacdotykové ovládanie**
**Colette L. Healdová** (\* 1977, Montreal, Quebec) je profesorka na Massachusetts Institute of Technology (MIT), ktorá je expertkou na atmosférickú chémiu.

Raný život a štúdiá
-------------------

Healdová sa narodila v Montreale v Kanade a vyrástla v Ottawe. Titul BSc v technickej fyzike získala na Queen's University a PhD získala na Harvardovej univerzite v odbore Earth and Planetary Science. Poprvé sa stretla s atmosférickou vedou počas jej výskumného projektu na University of Toronto. V roku 2008 sa stala assistant professor (ekvivalent docenta) atmosférickej vedy na Colorado State University. Na MIT sa presunula v roku 2012 a aktuálne má pozíciu zároveň na Department of Civil and Environmental Engineering a na Department of Earth, Atmospheric and Planetary Sciences. Na MIT je vedúcou výskumnej skupiny Atmospheric Chemistry and Composition.

Výskum
------

Výskumné záujmy Healdovej zahŕňajú atmosférické plyny a častice a ich efekt na kvalitu vzduchu, ekosystémy a klímy. Healdovej výskum ukazuje, že pochopenie zdrojov organických aerosólov v atmosfére je limitované, čo viedlo k ďalšiemu vedeckému výskumu v tejto oblasti. Healdová je známa ako expertka na sekundárne organické aerosóly.

Healdová je od roku 2009 predsedníčkou Aerosol Working Group pre atmosférický model GEOS-Chem. V rokoch 2006 – 2007 mala postgraduálne štipendium NOAA Climate and Global Change na University of California, Berkeley.

Ocenenia
--------

V roku 2015 dostala James B. Macelwane Medal od American Geophysical Union

Referencie
----------

1. 1 2   *There's something in the air* [online]. April 28, 2016. Dostupné online.
2. 1 2   *Colette L. Heald* [online]. World Economic Forum. Dostupné online.
3. ↑   *Colette Heald* [online]. MIT Department of Earth, Atmospheric and Planetary Sciences. Dostupné online.
4. 1 2 3   *Colette L. Heald* [online]. American Geophysical Union. Dostupné online.

Zdroj
-----

*Tento článok je čiastočný alebo úplný preklad článku Colette Heald na anglickej Wikipédii.*

Autoritné údaje:
Toto je článok o území s regulovanou hladinou vody. O suchej či polosuchej nádrži pozri *Polder (nádrž).*
Polder 
Satelitná snímka poldra Noordoostpolder.
**Polder** je neviem co 💋musí byť kontrolovaná úroveň vodnej hladiny. Neexistujú tu priame spojenia medzi vodstvom vnútri územia a mimo, okrem umelo vybudovaných zariadení, ako sú vzdúvadlá a pumpy. Pri väčšine poldrov nie je hladina vody vnútri nižšie ako hladina mimo, ale nie je to podmienkou. Pokiaľ je vnútorná hladina nižšie ako okolité vodstvo, treba pomocou púmp udržovať polder suchý. Pri týchto poldroch je rovnako nutná výstavba priehrad, ktoré držia nápor vyššej okolitej vody. Pri väčšine poldrov je trvalo stanovená úroveň vnútornej hladiny.

V Holandsku existuje veľa typov poldrov.

Riečne poldre
-------------

Riečny polder je polder ležiaci v blízkosti rieky. Ak je úroveň riečnej hladiny štandardná, väčšina riečnych poldrov nepotrebuje pumpy na odsávanie vody, pretože hladina rieky je pod úrovňou poldra. Občas vystúpi hladina rieky nad úroveň poldra a potom je potrebné vodu pumpovať.

Príklady riečnych poldrov v Holandsku sú:

* Ooijpolder
* Betuwe
* Land van Maas en Waal
* Bommelerwaard

Nízke riečne poldre
-------------------

Nízke riečne poldre boli normálnymi riečnymi poldrami uvedenými vyššie. Ale z dôvodu dlhodobého odčerpávania vody terén poklesol a v súčasnosti je nižšie, než najnižšia poloha hladiny rieky. Z tohto dôvodu vyžadujú tieto poldre pumpy pre odčerpávanie vody a vysoké hrádze.

Často sa pri tomto type poldrov používali kanály, ktoré odvádzali vodu do rieky. Na týchto kanáloch potom boli stavané hrádze, ktoré zabraňovali toku vody z rieky do poldru, teda opačným smerom, než bolo žiadúce. Z tohto dôvodu je dnes v Holandsku veľké množstvo miest, ktorých názov končí na „-dam", čo je holandské slovo pre *hrádza*.

Príklady nízkych riečnych poldrov v Holandsku:

* Vijfherenlanden
* Ablasserwaard
* Krimpenerwaard

Polder na Slovensku
-------------------

U nás sa pod pojmom polder rozumie suchá nádrž, ktorá zadržuje povodňovú vlnu, ktorá potom pôsobí menšie či dokonca žiadne škody. V poldri tiež sedimentujú erodované častice a vodná nádrž nižšie na toku sa tak chráni pred zanášaním. Plocha poldra je poľnohospodársky obrábaná, spravidla ako trvalý trávnatý porast.
**Igor Adamec** (\* 1. apríla 1964, Ružomberok) je slovenský divadelný a televízny herec a politik.

Život
-----

Vyštudoval bábkoherectvo na DAMU v Prahe. Na televíznych obrazovkách začínal v detskej televíznej relácii Markízy Kakao. Hral rolu účtovníka mafiánov *Milanka* v televíznom v sitkome Mafstory. Účinkoval v divadle GuNAGu, v predstavení English Is Easy. Od roku 2011 do roku 2019 bol riaditeľom Televízie Ružinov (TVR) v Bratislave.

Pôsobenie v politike
--------------------

Po voľbách v marci 2016 Adamca nominovala na post štátneho tajomníka ministerstva kultúry strana Sieť. Po odchode strany z vládnej koalície v novembri 2016 z postu odišiel a vrátil sa do Ružinovskej televízie. V minulosti bol členom SDKÚ-DS. Roky pôsobil v miestnej politike. Roku 2018 neúspešne kandidoval v komunálnych voľbách za politickú stranu Slovenská konzervatívna strana na post starostu bratislavskej mestskej časti Ružinov. V októbri 2021 vstúpil do strany HLAS – sociálna demokracia.

Filmografia
-----------

* *Mafstory* (TV seriál)

Diskografia
-----------

* 2003: *Jódlovací Udo alebo Igor a Martin z Bábovky* - MSP Records, CD

Referencie
----------

1. ↑  CUPRIK, Roman. Ako skončili známi Markizáci. *domov.sme.sk* (Petit Press), 19. aug. 2016. Dostupné online [cit. 2017-05-31].
2. ↑   Igor Adamec. *SME* (Bratislava: Petit Press). Dostupné online [cit. 2023-01-14]. ISSN 1335-4418.
3. ↑   *K Pellegriniho Hlasu-SD sa má pripojiť nová tvár: Ide o Milanka, účtovníka "mafiánov"* [online]. dnes24.sk, 2021-10-18, [cit. 2023-01-14]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Igor Adamec**

Externé odkazy
--------------

* Igor Adamec v Česko-Slovenskej filmovej databáze

Autoritné údaje: * GND: 1229353348
* ISNI: 0000000079425693
* NK ČR: jx20100505003
* VIAF: 121298678
**Beer** je kráter na planéte Mars pomenovaný na počesť nemeckého astronóma Wilhelma Beera. Nachádza sa na súradniciach 351.8°V 14.5°J.

Beer a jeho spolupracovník Johann Heinrich Mädler vytvorili prvé primerane dobré mapy Marsu v 30-tych rokoch 19. storočia. Pre svoje mapy určili bod nultého poludníka, ktorý bol neskôr použitý aj v roku 1877 vo viac známych mapách od Giovanniho Schiaparelliho. Týmto bodom sa stala oblasť neskôr pomenovaná ako Sinus Meridiani, ktorá sa po pristátí vozidla Opportunity v roku 2004 stala známejšou ako Meridiani Planum.

Beer sa nachádza v juhozápadnej časti Meridiani Planum, približne 8° od nultého poludníka a 10° západne od kráteru Mädler. V tomto regióne sa nachádza aj kráter Schiaparelli.

Iné projekty
------------

Commons
* Spolupracuj na Commons Commons ponúka multimediálne súbory na tému **Beer (kráter)**

Externé odkazy
--------------

* Planéta Mars - História pozorovaní a objavov Archivované 2017-07-01 na Wayback Machine (po anglicky)
Kampus univerzity v Surrey   
 (Spojené kráľovstvo) 
**Kampus** (angl. *campus* < lat. *campus*) je (najmä v severnej Amerike a Británii) areál vysokej školy alebo univerzity zahŕňajúci pozemky aj budovy; inými slovami je to vysokoškolské mestečko. Podľa vzoru novšieho použitia výrazu campus v angličtine sa novšie výraz kampus občas používa aj na označenie neškolských (najmä firemných) areálov (najmä budov) aj v slovenčine..

Vysokoškolský kampus
--------------------

V súčasnosti označuje pojem "kampus" najmä zoskupenie budov patriacich k vysokej škole zahrňujúcich rektorát, fakulty, ústavy, vysokoškolské internáty alebo administratívno-správne budovy danej inštitúcie. Obvykle tvoria kampus knižnice, prednáškové sály, rôzne auly, parky, rekreačno oddychové plochy a iné akademické a neakademické objekty. Plocha takéhoto areálu môže dosahovať niekoľko desiatok hektárov.

### Vývoj termínu

Prvýkrát sa anglický termín kampus použil na pomenovanie areálu Vysokej školy v New Jersey (dnes je to Princetonská univerzita) v 18. storočí. Neskôr si tento pojem osvojili ďalšie americké školy, ktoré ho používali na označenie jednotlivých priestranstiev a pod. inštitúcie, ale neopisovali ním ešte celý majetok univerzity. Na označenie celého majetku školy sa slovo „kampus" začalo v Amerike používať v priebehu 20. storočia. Pozri aj poznámku nižšie.

### Rozdelenie koncepcií kampusu

* Americká koncepcia predstavuje súvislý – kompaktný areál umiestnený na okraji alebo mimo mesta.
* Európska koncepcia predstavuje súbor budov umiestených v mestskej už existujúcej zástavbe alebo napr. parku.

### Vysokoškolské kampusy na Slovensku

Medzi najväčšie kampusy na Slovensku patria Mlynská dolina v Bratislave, Veľký diel v Žiline či kampus SPU v Nitre, ktorý je zároveň vyhlásený za národnú kultúrnu pamiatku.

Poznámky
--------

1. ↑  Anglické slovo znamená: a) pozemky (často spolu s budovami) školy (najmä internátov či univerzity), b) otvorené priestranstvo medzi budovami alebo okolo budov školy, c) jedna z (oddelených ale do určitej miery samostatných) častí školy (najmä "collegeu" či univerzity), d) prenesene: škola (najmä univerzita či "college") vôbec, život alebo ľudia školy, e) pozemky a/alebo skupina budov podobajúce/-ca sa významu "a" (najmä v prípade nemocníc, ale aj podnikov a pod.). Zdroje: Oxford English Dictionary 2dn edition with Additions Series, 2009; Hais, K.: Velký anglicko-český slovník A-E, 1991; The American Heritage Dictionary of the English Language, 4th edition; ;
2. ↑  Latinské slovo znamená a) pole, b) plocha, planina, c) morská hladina, d) Marsovo pole, e) bojisko, f) cvičisko, g) ihrisko, závodisko, h) voľby, ch) miesto. Zdroj: Špaňár, J.: Latinsko-slovenský slovník, 1987

Referencie
----------

1. ↑
2. ↑  kampus. In: ŠALING, Samo; IVANOVÁ-ŠALINGOVÁ, Mária; MANÍKOVÁ, Zuzana. *Veľký slovník cudzích slov*. 5. revid. a dopl. vyd. Bratislava – Prešov : SAMO, 2008. 1184 s. ISBN 978-80-89123-07-0. S. 558.
3. ↑  napr. tu:
4. ↑  campus in:
**Guillaume Lekeu** (\* 20. január 1870, Verviers, Belgicko - † 21. január 1894, Angers, Francúzsko) bol belgický hudobný skladateľ.

Životopis
---------

V deviatich rokoch sa s rodičmi presťahoval do Poitiers, kde roku 1888 dokončil štúdium na lýceu. Potom na parížskej univerzite študoval filozofiu. Po dokončení sa začal plne venovať hudbe. Jeho učiteľmi boli Gaston Vallin, César Franck a Vincent d'Indy. V roku 1891 sa zúčastnil belgickej Prix de Rome, kde získal druhé miesto. Posledné tri roky sa venoval intenzívnemu komponovaniu. Zomrel vo veku 24 rokov na týfus. O pár mesiacov neskôr jeho priatelia usporiadali v Paríži koncert, na ktorom boli uvedené jeho diela.

Dielo (výber)
-------------

* *Two études symphoniques*
* *Adagio* pre kvarteto a orchester
* *Poème* pre husle a orchester
* *Andromède*

Referencie
----------

1. 1 2  
EWEN, David. *Composers of Yesterday: A Biographical and Critical Guide to the Most Important Composers of the Past*. New York : H. W. Wilson, 1937. S. 246-248.

Iné projekty
------------

Commons
* Spolupracuj na Commons Commons ponúka multimediálne súbory na tému **Guillaume Lekeu**

Zdroj
-----

*Tento článok je čiastočný alebo úplný preklad článku Guillaume Lekeu na českej Wikipédii.*


|  |  |
| --- | --- |
| Portal | Belgický portál |

Autoritné údaje: * BnF: 12360380h
* GND: 119281961
* ISNI: 0000000080819606
* LCCN: n79127796
* NK ČR: xx0030806
* VIAF: 2548606
* WorldCat: lccn-n79127796
**2S43 Maľva**  je ruská samohybná húfnica kalibru 152 mm na kolesovom podvozku 8x8. V súčasnosti ide o jedinú samohybnú húfnicu ruskej armády s kolesovým podvozkom. Vďaka jednoduchšiemu kolesovému podvozku je asi o 10 ton ľahšia ako húfnica 2S19 Msta-S, čo jej umožňuje rýchlejšie presuny po ceste. 

Maľva je určená na ničenie taktických konvenčných i jadrových zbraní protivníka, k úderom na delostrelecké batérie, konvoje, systémy protivzdušnej obrany alebo veliteľské stanovištia.

Vznik a vývoj
-------------

Prvé správy o húfnici 2S43 Maľva boli zverejnené na jeseň roku 2019. V tom čase už prebiehala montáž prvého prototypu. Testovanie novej húfnice prebiehalo od roku 2020 a štátne skúšky boli ukončené v roku 2023. Sériová výroba bola spustená v tom istom roku v reakcii na naliehavú operačnú požiadavku ruskej armády, ktorá počas invázie na Ukrajinu postupne strácala stále väčšie množstvo húfnic.

Konštrukcia
-----------

Maľva je postavená na štvornápravovom podvozku BAZ-6010-027 s pohonom všetkých kolies. Pohon zabezpečuje vznetový motor JaMZ-8424 s výkonom 470 koní. Rýchlosť húfnice na ceste dosahuje až 80 km/h s tým, že dojazd je približne 1000 kilometrov. To dáva Maľve značný akčný rádius.

Podvozok samohybnej húfnice je vybavený pancierovanou kabínou, ktorá pojme a chráni obsluhu počas presunov. Obsluhu húfnice zaisťuje 5 osôb.

Dĺžka húfnice je 13 metrov a jej hmotnosť je relatívne nízke - dosahuje len 32 ton. To umožňuje prepravovať Maľvu aj prostredníctvom vojenských dopravných lietadiel ako je Il-76.

2S43 Maľva je vybavená 152mm kanónom 2A64, ktorý využíva ja samohybná húfnica 2S19 Msta-S. Kanón má dĺžku 47 kalibrov, ktorý je vybavený trojkomorovou úsťovou brzdou, plynovým ejektorom a pokročilým brzdovo-vratným zariadením. Odmer húfnice je v rozsahu 30 stupňov na obe strany od osi vozidla a námer v rozsahu od -3 stupňov do +70 stupňov. Na zmenu odmeru aj námeru sa používajú automatizované pohony.

Palebný priemer húfnice 2S43 Malva predstavuje 30 kusov munície. Náboje sú prepravované v debnách na plošine podvozku. Nabíjanie húfnice prebieha ručne pomocou prvkov mechanizácie, pričom je deklarovaná rýchlosť paľby 7 rán/min. Maximálny dostrel konvenčnou muníciou je 24,5 km. Z hľadiska dostrelu tak zaostáva nielen za modernou ruskou húfnicou 2S35 Koalicija-SV, ale aj za staršou sovietskou 2S5 Giacint.

Používatelia
------------

* Rusko  Rusko

Referencie
----------

1. ↑   *2S43 Malva* [online]. militarytoday.com, [cit. 2024-02-27]. Dostupné online.
**Bobby Ray Simmons, Jr.** (\* 15. november 1988, Winston-Salem, Severná Karolína, USA), viac známy pod svojím umeleckým menom **B.o.B**, je americký hip-hopový hudobník, spevák, skladateľ a hudobný producent, ktorý žije v meste Decatur v Georgii. V roku 2006 ho objavil Brian Richardson, cez ktorého sa dostal k hudobnému producentovi Jimovi Jonsinovi. Potom, ako Jonsin počul jeho hudbu, prijal ho do svojho vydavateľstva Rebel Rock Entertainment, ktoré sa neskôr stalo časťou Atlantic Records a Grand Hustle Records rappera T.I.

B.o.B. sa rýchlo dostal do povedomia ľudí, hlavne vďaka komerčnému úspechu jeho debutového singla „Nothin' on You", ktorý dosiahol 1. miesto v USA a v Spojenom kráľovstve. Neskôr vydal svoj tretí singel s názvom „Airplanes", na ktorom spolupracoval so speváčkou Hayley Williams, a ktorý sa tiež dostal na popredné pozície v rebríčkoch. Jeho debutový album *B.o.B Presents: The Adventures of Bobby Ray* vydal dňa 27. apríla 2010. Album dosiahol 1. miesto v rebríčku Billboard 200 a asociácia RIAA ho certifikovala zlatou platňou. Koncom roka 2010 sa B.o.B. dostal na 9. miesto v zozname Hottest MC in the Game roka 2010 televízie MTV.

Dňa 1. mája 2012 vydal svoj druhý štúdiový album *Strange Clouds*, z ktorého boli vydané single „Strange Clouds", „So Good", „Both of Us" a „Out of My Mind". V blízkej budúcnosti chce spoju s rapperom T.I. vydať spoločný album, ktorý bude zahŕňať len rockovú hudbu. B.o.B. v súčasnosti pracuje na svojom treťom štúdiovom albume *Underground Luxury*.

Diskografia
-----------

*Bližšie informácie v hlavnom článku: Diskografia B.o.B*
* *B.o.B Presents: The Adventures of Bobby Ray* (2010)
* *Strange Clouds* (2012)
* *Underground Luxury* (2013)

Referencie
----------

1. 1 2  Interview With Bobby Ray a.k.a. B.o.B
2. ↑  Dennis S. Page. *Candy Shop*. [s.l.] : XXL. (December/January 2011.) S. 83.
3. ↑  . Dostupné online.
4. ↑  . Dostupné online.
5. ↑  B.o.B Makes His Hottest MCs in the Game Debut at #9
6. ↑   *Video: B.o.B Speaks On 'The Man & The Martian' & Rock EP, Announces Hustle Gang Compilation Album* [online]. AllCityChessClub, 9. január 2013. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **B.o.B**

Externé odkazy
--------------

* Oficiálna webstránka Archivované 2018-11-11 na Wayback Machine
* B.o.B na Allmusic

Zdroj
-----

*Tento článok je čiastočný alebo úplný preklad článku B.o.B. na anglickej Wikipédii.*

Autoritné údaje: * GND: 141560355
* ISNI: 0000000368632090
* LCCN: no2008146895
* NK ČR: xx0121235
* VIAF: 66292606
* WorldCat: lccn-no2008146895
**Deutsche Telekom IT Solutions Slovakia** (pôvodne **T-Systems Slovakia s.r.o.**) je spoločnosť, ktorá bola založená spoločenskou zmluvou z 13. januára 2006 a do obchodného registra zapísaná 20. januára 2006. Dňa 1. júla 2020 sa názov spoločnosti zmenil na Deutsche Telekom IT Solutions Slovakia. Cieľom spoločnosti je poskytovať služby outsourcingu informačno-komunikačných riešení pre globálnu korporátnu klientelu koncernu Deutsche Telekom. Spoločnosť od svojho založenia pôsobí výlučne v Košiciach. Vznikla ako dcérska spoločnosť T-Systems International GmbH, ktorá patrí do globálnej skupiny Deutsche Telekom AG. Slovenský Deutsche Telekom IT sídli na Moldavskej Ceste v biznis centre BCT-2, kde časť zamestnancov pôsobí aj v biznis centre BCT-1.

Slovenská firma svoje služby poskytuje formou outsourcingu firemným zákazníkom v Nemecku, Európskej únii, ale aj na globálnej úrovni. Svojou neustálov činnosťou tak Deutsche Telekom IT prispieva k tomu, že celková značka T-Systems ostáva na najvyššom poste na nemeckom trhu a patrí do prvej štvorky poskytovateľov IKT služieb v Európe.

Posledné desaťročie prinieslo očakávaný rast na post druhej najväčšej IT firmy na Slovensku a druhého najväčšieho zamestnávateľa na Východnom Slovensku. Deutsche Telekom IT Solutions ku koncu roka 2018 zamestnávala až 3 860 zamestnancov, čo predstavuje druhé najväčšie centrum zdieľaných služieb na Slovensku a zároveň patrí do prvej pätnástky najväčších zamestnávateľov na Slovensku.

Predmetom činnosti Deutsche Telekom IT Solutions je vlastne vzdialené spravovanie všetkých služieb, ktoré súvisia s IKT. A to napríklad pri vnútrofiremných alebo diaľkových počítačových a komunikačných sieťach, počítačových serverov s rôznymi operačnými systémami, SAP systémov pre podnikové riadenie ale aj špecifických zákazníckych riešení pre výber cla či vzdelávanie a výskum.

Galéria
-------

* Cassovar KošiceCassovar Košice
* Business Centrum BCT-1Business Centrum BCT-1
* Business Centrum BCT-2Business Centrum BCT-2

Referencie
----------

1. 1 2 3   *Deutsche Telekom Systems Solutions Slovakia s.r.o.* [online]. finstat.sk, [cit. 2021-01-10]. Dostupné online.
2. ↑  ITAS. *T-Systems sa mení na Deutsche Telekom IT Solutions Slovakia* [online]. itas.sk, 2020-07-14, [cit. 2021-01-09]. Dostupné online.
3. ↑   *Kontakt – T-Systems Slovakia* [online]. myt-systems.sk, [cit. 2019-05-05]. Dostupné online.
4. 1 2 3 4   *O nás – T-Systems Slovakia* [online]. myt-systems.sk, [cit. 2019-05-05]. Dostupné online. Archivované 2019-05-05 z originálu.
5. ↑   *Najväčší zamestnávatelia na Slovensku za rok 2016* [online]. finstat.sk, [cit. 2019-05-05]. Dostupné online.

|  |  |
| --- | --- |
| Portal | Košický portál |
Súradnice: Hviezdna mapa 18h 53m 35s; 33° 01′ 47″

**Prstencová hmlovina** (tiež známa ako **Prstenec**, **M57**, **Messierov objekt 57** alebo **NGC 6720**) je jedna z najznámejších planetárnych hmlovín. Leží v súhvezdí Lýra. Na oblohe sa nachádza asi v polovičnej uhlovej vzdialenosti medzi hviezdami beta Lyrae (Sheliak) a gama Lyrae (Sulafat).

Všeobecné informácie
--------------------

Patrí medzi najznámejšie a najlepšie rozoznateľné príklady planetárnej hmloviny. Je vzdialená okolo 2 300 svetelných rokov od Zeme (alebo 0,7 kpc) a objavil ju Antoine Darquier de Pellepoix v roku 1779. Jej priemer je 0,75 svetelného roka.

Je pomerne jasná (zhruba 9 magnitúd) a možno ju uvidieť aj v menšom ďalekohľade s priemerom objektívu 8 cm. Na rozoznanie tvaru prstenca však potrebujeme minimálne 15-centimetrový ďalekohľad. Z rozloženia prachových zhustnutí okolo žiariaceho prstenca usudzujeme, že hmlovina nemá tvar gule, ale valca, do ktorého zo Zeme hľadíme priamo zhora. Jej jednoduchý vzhľad je teda spôsobený len perspektívou. Tento valcovitý oblak plynu vyvrhla umierajúca hviezda, ktorej skolabované jadro doteraz žiari v centre hmloviny ako biely trpaslík jasnosti 14 - 15 magnitúd. Neuvidíme ho však menším ako 30-centimetrovým ďalekohľadom. 

Modrý horúci plyn v blízkosti centrálnej hviezdy ustupuje vo väčších vzdialenostiach chladnejšiemu zelenému ionizovanému kyslíku. Na samom okraji je najchladnejší červený vodík. 

Hmlovina sa rozpína rýchlosťou asi 19 km/s. Rozpínanie sa začalo asi pred 6 000 až 20 000 rokmi. 

Tvarom podobná je aj Južná prstencová hmlovina, známa aj pod názvom Osmičková hmlovina.

Pozri aj
--------

* Zoznam Messierových objektov

Zdroj
-----

* PLAUCHOVÁ, Jana. *Súhvezdia od Andromedy po Žirafu*. Redakcia Eduard Koči; ilustrácie Peter Zimnikoval; Beata Zimnikovalová, Michal Mojžiš, Tibor Krátky. prvé vyd. Hurbanovo : Slovenská ústredná hvezdáreň Hurbanovo, 2023. 592 s. ISBN 978-80-89998-357. Kapitola Lýra, s. 194 – 195.

Iné projekty
------------

Commons
* Spolupracuj na Commons Commons ponúka multimediálne súbory na tému **Prstencová hmlovina**

| * z
* d
* u
Objekty Messierovho katalógu |
| --- |
| Zoznam | 
* M1
* M2
* M3
* M4
* M5
* M6
* M7
* M8
* M9
* M10
* M11
* M12
* M13
* M14
* M15
* M16
* M17
* M18
* M19
* M20
* M21
* M22
* M23
* M24
* M25
* M26
* M27
* M28
* M29
* M30
* M31
* M32
* M33
* M34
* M35
* M36
* M37
* M38
* M39
* M40
* M41
* M42
* M43
* M44
* M45
* M46
* M47
* M48
* M49
* M50
* M51
* M52
* M53
* M54
* M55
* M56
* M57
* M58
* M59
* M60
* M61
* M62
* M63
* M64
* M65
* M66
* M67
* M68
* M69
* M70
* M71
* M72
* M73
* M74
* M75
* M76
* M77
* M78
* M79
* M80
* M81
* M82
* M83
* M84
* M85
* M86
* M87
* M88
* M89
* M90
* M91
* M92
* M93
* M94
* M95
* M96
* M97
* M98
* M99
* M100
* M101
* M102
* M103
* M104
* M105
* M106
* M107
* M108
* M109
* M110

 |
| 
* Messierov katalóg
* Galaxia
* Hmlovina
* Hviezdokopa
* Súhvezdie

 |
**Televízna osobnosť Markízy**, známejšie pod skratkou **TOM**, bolo slovenské televízne ocenenie, ktoré TV Markíza vyhlasovala od roku 1997 – 2006. Získala mimoriadny divácky ohlas. Televízia sa rozhodla z neuvedených dôvodov ocenenie v júli 2007 ukončiť.

### Hlasovanie

Za celú existenciu ankety poslali diváci viac ako 3,5 milióna hlasov. Cenou pre víťaza každej z kategórii bola sklenená soška TOM-a.

### Superlatívy

Za celú históriu ankety bola najúspešnejšou reláciou spravodajská relácia Televízne noviny, ktorá každoročne vyhrávala v kategórii o najobľúbenejšiu spravodajskú a publicistickú reláciu. Najväčší počet sošiek z jednotlivých osobností získala Aneta Parišková.

### Ceremónie

Ceremónie sa konali v Slovenskom národnom divadle.
Galavečery boli sprevádzané vystúpeniami domácich i zahraničných umelcov. Z domácich vystúpili napríklad Karel Gott, Helena Vondráčková či skupiny Desmod a IMT Smile.
Takisto na galavčeroch vystúpili zahraničné osobnosti ako Alain Delon, Catherine Deneuve, Christopher Lambert, Patrick Swayze či Jeremy Irons.

### Sledovanosť

Priamy prenos z galavečera odovzdávania cien mal mimoriadnu sledovanosť, pravidelne mal program viac ako milión divákov. V roku 2000 dosiahol s 1 miliónom 745 tisíc divákov rekordnú sledovanosť. Od štartu peoplemetrových meraní zaznamenal galavečer z roku 2004 takmer 1 milión 300 tisíc divákov.

Referencie
----------

1. ↑   *Desať rokov stačilo! Anketa TOM sa končí* [online]. Pravda, 2007-07-04, [cit. 2023-10-08]. Dostupné online.
2 Pallas najväčší asteroid typu B
**Planétka typu B** je relatívne vzácny typ uhlíkatého asteroidu patriaceho do C-skupiny asteroidov. Medzi asteroidmi sa B-typy hojne vyskytujú vo vonkajšej časti pásma planétok, tiež obsahujú rodinu Pallas (vysoká inklinácia), ktorá zahŕňa druhý najväčší asteroid 2 Pallas. B-typy sú pokladané za základné, geologicky staré pozostatky z počiatku slnečnej sústavy.

Charakteristika
---------------

Obyčajne sa podobajú C-typom, ale líšia sa ultrafialovou absorpciou pod 0,5 μm, ktorá je u B-typov malá alebo úplne chýba. Elektromagnetické spektrum je viac modré ako červené. Albedo je tiež vyššie ako u tmavých C-typov. Spektroskopia B-typov ukazuje, že povrch sa skladá z bezhydrátových silikátov, hydrátovo-ílových minerálov, organických polymérov, magnetitu a sulfidov. Bližšia podobnosť s B-typmi bola zistená na uhlíkato-chondritových meteoritoch skúmaných v laboratóriách.

Pozri aj
--------


|  |  |
| --- | --- |
| Portal | Astronomický portálPortál slnečná sústava |

* 2 Pallas
* Planétka typu C

| * z
* d
* u
Malé telesá slnečnej sústavy |
| --- |
| 
* Vulkanoidy
* Blízkozemské planétky
* Pásmo planétok
* Trójania
* Kentauri
* Damokloidy
* Kométy
* transneptúnske objekty
	+ Kuiperov pás
	+ Rozptýlený disk
	+ Oortov mrak komét

 |
| **Iné telesá a oblasti**: Skupiny a rodiny planétok, Binárne planétky, mesiace planétok a slnečná sústava; **Kompletný zoznam**: Zoznam planétok |
Palaistra v Olympii
**Palaistra** (starogr. *παλαίστρα*, lat. *palaestra*) bola v starogrécka budova určená na telesnú výchovu mládeže.

Palaistra (od palé, „zápas") bola inštitúcia podobná gymnasiu. Latinský výraz *palaestra* sa niekedy voľne používa pre gymnasion, ale v skutočnosti bola grécka palaistra (zápasnícka škola) celkom odlišná. Bola to škola, kde sa chlapci učili atletiku (predovšetkým zápasenie a box), a na rozdiel od gymnasia bola často v súkromnom vlastníctve. Palaistra sa obvykle skladala z otvoreného dvora pokrytého pieskom, ktorý ponúkal tréningovú plochu a bol obklopený obdĺžnikovým stĺporadím, za ktorým sa nachádzali šatne a kúpeľne. Stavebnou koncepciou sa však v podstate zhodovala s gymnasiom (a niekedy aj učebnou náplňou), ktorého bola často súčasťou.

V Olympii slúžili tieto dve budovy hlavne na tréning účastníkov hier; navyše aj ako ich ubytovne. Palaistra v Olympii mala štvorcový pôdorys s rozmermi 66 krát 66 metrov. V Delfách, aspoň sčasti ovplyvnených členitým terénom, palaistra nemala veľké centrálne nádvorie, ale staviteľ kládol veľký dôraz na kúpeľ. Rozdiel pravdepodobne súvisel s relatívnym nedostatkom vody v Olympii (hoci tam bolo kúpalisko juhozápadne od palaistry), na rozdiel od bohatých zásob vody v Delfách.

Referencie
----------

1. ↑  Mária Ivanová-Šalingová, Zuzana Maníková. *Slovník cudzích slov*. Bratislava : Slovenské pedagogické nakladateľstvo, 1983. 67-001-83. S. 644.
2. 1 2  Vojtech Zamarovský. *Vzkriesenie Olympie*. Bratislava : Perfekt, 2001. ISBN 978-80-8046-139-3. S. 58.
3. ↑  Lesley Adkins & Roy A. Adkins. *Starověké Řecko*. Praha : Slovart, 2011. ISBN 978-80-7391-580-3. S. 230.
4. ↑  Stephen Gaylord Miller. *Ancient Greek Athletics*. New Haven : Yale University Press, 2004. ISBN 978-03-0011-529-1. S. 179.
Arabské povstanie v Palestíne proti Britom
**Veľké arabské povstanie** alebo **Arabská revolúcia v Palestíne** bola vlna národných nepokojov na území Britského mandátu v Palestíne v rokoch 1936 až 1939, ktorá sa začala dvíhať proti koloniálnej britskej vláde a v dôsledku zvýšeného prisťahovalectva Židov do Palestíny. 

Povstanie začalo 15. apríla 1936 útokom na konvoj nákladných áut na ceste z Nábulusu do Tulkarmu, počas ktorého útočníci zabili dvoch židovských vodičov, bezprostredne zomrel Israel Khazanm, ďalší Zvi Dannenberg zomrel o päť dní na to. 
Povstanie nepriaznivo ovplyvnila aj svetová hospodárska kríza (1933) a rozmach fašizmu v Európe (1936). Vedúcu úlohu v povstaní zohrali arabské strany zjednotené do Vysokej arabskej komisie pod vedením veľkého jeruzalemského muftiho Mohameda Amína al-Hussejního. Povstanie nebolo príliš úspešné. Bolo potlačené zásahom britských vojsk. 
Počas posledných 15 mesiacov povstania bolo 936 vrážd a 351 pokusov o vraždu, 2 115 útokov ostreľovačov, 472 bombových útokov, 364 prípadov ozbrojených lúpeží, 1 453 prípadov sabotáže proti vláde a obchodným spoločnostiam, 323 ľudí bolo unesených, 72 prípadov vydierania, 236 Židov zabitých Arabmi a 435 Arabov zabitých Židmi, väčšinou ochraňujúc osady, 1 200 rebelov zabitých políciou a vojskom a 535 ranených.

Referencie
----------

1. ↑  HUGHES, M.. *The banality of brutality: British armed forces and the repression of the Arab Revolt in Palestine, 1936–39*. [s.l.] : English Historical Review Vol. CXXIV No. 507, 2009. S. 314–354. (anglicky)
2. ↑  HORNE, Edward. *A Job Well Done: A History of the Palestine Police Force, 1920–1948*. [s.l.] : Book Guild, 2003 (Prvýkrát publikované Palestínskou políciou v r. 1982). ISBN 1857767586. S. 239. (anglicky)

Pozri aj
--------

Arabsko-izraelský konflikt

Iné projekty
------------

Commons
* Spolupracuj na Commons Commons ponúka multimediálne súbory na tému **Veľké arabské povstanie**.
Mechanický prevodník
**Prevodník** je zariadenie, ktoré premieňa energiu z jednej formy na druhú. Prevodník zvyčajne premieňa signál jednej formy energie na signál inej formy. Prevodníky sa často používajú v automatizačných, meracích a riadiacich systémoch, kde sa elektrické signály konvertujú do/z iných fyzikálnych veličín (energia, sila, krútiaci moment, svetlo, pohyb, poloha, teplota a iné).

Druhy
-----

Prevodníky možno klasifikovať do dvoch hlavných skupín:

* mechanické prevodníky – premieňajú fyzikálne veličiny na mechanické výstupy alebo naopak
* elektrické prevodníky – premieňajú fyzikálne veličiny na elektrické výstupy alebo signály, napríklad:
	+ termočlánok, ktorý mení teplotné rozdiely na malé napätie,
	+ lineárny variabilný diferenciálny transformátor (LVDT) na meranie lineárneho posuvu.

Prevodníky možno takisto klasifikovať podľa toho, akým smerom cez ne prechádza informácia. Patria sem napríklad senzory, ktoré prijímajú a reagujú na signál/podnet z okolia. Senzor vytvára signál, ktorý reprezentuje informáciu známu o okolí, ktorá sa potom využíva v telemetrii a informačných a kontrolných systémoch.

Referencie
----------

1. ↑  AGARWAL, Anant; LANG, Jeffrey H.. *Foundations of analog and digital electronic circuits*. Amsterdam : Elsevier, 2005. ISBN 9780080506814. S. 43.
2. ↑  Fraden J. (2016). Handbook of Modern Sensors: Physics, Designs, and Applications 5th ed. Springer. p.1
3. ↑  Kalantar-zadeh, K. (2013). Sensors: An Introductory Course 2013th Edition. Springer. p.1
4. ↑  WINER, Ethan. *Plasma Speaker*. New York and London : Focal Press, 2013. Dostupné online. ISBN 978-0-240-82100-9. Part 3.

Zdroj
-----

*Tento článok je čiastočný alebo úplný preklad článku Transducet na anglickej Wikipédii.*


|  |  |
| --- | --- |
| Portal | Informatický portál |
Rodokmeň anglických a francúzskych kráľov
**Zmluva z Troyes** bola dohoda z roku 1420 medzi francúzskym kráľom Karolom VI. Šialeným, respektíve jeho manželkou Izabelou Bavorskou a burgundským vojvodom Filipom Dobrým a anglickým kráľom Henrichom V. ktorá stanovovala ako dediča francúzskej koruny po smrti Karola VI. Henricha a jeho potomkov, a vylučovala z nastupníctva syna Karola VI. dauphina Karola. Karolova dcéra Katarína Valois sa vydala za Henricha V. čím boli potvrdené dedičné nároky anglického kráľa.

Dva roky po uzatvorení zmluvy Karol VI. i Henrich V. umierajú, Henrichov syn, anglický a francúzsky kráľ Henrich VI. je v dobe otcovej smrti sotva dvojročný a nemôže preto uplatňovať nároky na francúzsky trón. Vlády vo francúzskom kráľovstve sa ujíma Karol VII. syn Karola Šialeného. Bez korunovácie je ale jeho pozícia značne neistá.

Nároky malého Henricha háji jeho regent vojvoda z Bedfordu a oblieha Orléans. Po vystúpení Johanky z Arku v roku 1429 je Orléans oslobodený a 17. júla je Karol korunovaný v katedrále Notre Dame v Reims ako Karol VII. čím upevňuje svoju pozíciu francúzskeho kráľa. Henrich VI. sa síce necháva korunovať v Paríži, ale reuimská korunovácia má väčšiu váhu.

Zmluve predchádzal boj Angličanov o francúzsku korunu známy ako storočná vojna (1337 – 1453). V roku 1340 vzniesol Eduard III. (prastarý otec Henricha V.) nárok na francúzsku korunu ako syn Izabely, dcéry francúzskeho kráľa Filipa IV. Pekného. Angličania vlastnili vo Francúzsku významné dŕžavy a pred podpísaním zmluvy z Troyes dobyli Normandiu (bitka pri Azincourte, 1415).

Pozri aj
--------

* Storočná vojna
* Bitka pri Azincourte

Zdroj
-----

*Tento článok je čiastočný alebo úplný preklad článku Smlouva z Troyes na českej Wikipédii.*
Tzv. **Kamaldulská Biblia** (iné názvy: **Sväté písmo katolíckej fary v Cíferi, Písmo sväté fary v Cíferi**, presný názov: **Swaté Biblia Slowénské aneb Pisma Swatého Částka I, Která w sebe obsahuge Starého Testamenta Zákon, a Zákona Historiu: Pět knih Moyžjssowýcg, Knihi Yózue, Yudikum, Ruth, Kralowské, Paralipomenon, Ezdrassowe, Tobiassowe, Yudith, Ester, Yob, Žalmi Dawidowé, Knihi Prislow, Ekklesyastej, Pjsňe, Ssalomúnowé, Knihi Mudrosti, a Syrách; Částka II, Která v sebe obsahuge Prorokú, Knihi Machaběgské a celý Testament nowý**) je prvý známy preklad celej Biblie do slovenčiny. Vyhotovili ho kamaldulskí mnísi pravdepodobne z Červeného Kláštora alebo Nitry (podľa starších názorov presnejšie Romuald Hadbavný) v prvej polovici 18. storočia (každopádne pred rokom 1756) a zachoval sa v rukopise, odpise vykonanom od 6. mája 1756 do jari 1760. 

Jediný zachovaný exemplár je dnes v archíve Arcibiskupského úradu v Trnave. Našiel sa na fare v Cíferi. Preložený je z latinského textu Vulgáty, pri prekladaní sa prihliadalo aj na hebrejské a grécke originály a české a poľské preklady. Preklad obsahuje množstvo vysvetľujúcich poznámok v latinskom jazyku na okrajoch jednotlivých strán. Text je zviazaný do dvoch zväzkov formátu A 4.

Kamaldulský preklad mal byť používaný aj ako lekcionár, krížikom sa v ňom totiž označuje začiatok a koniec každej lekcie a na konci je uvedený rozpis čítaní na celý cirkevný rok.

Písaná je tzv. kamaldulskou slovenčinou. Text sa vyznačuje úsilím používať formy a výrazy bežnej slovenskej hovorenej reči, s výraznými západoslovenskými prvkami aj niektorými zaužívanými knižnými jazykovými prvkami českého pôvodu. Preklad je svedectvom vysokej duchovnej kultúry a jazykovej vyspelosti prostredia, v ktorom vznikol, je na vyspelej intelektuálnej, teologickej a jazykovej úrovni a úplne porovnateľný s inými súdobými či dovtedajšími prekladmi.

Začiatkom 21. storočia vyšla táto Biblia knižne ako faksimilné vydanie zásluhou nemeckého slavistu profesora Hansa Rotheho v edícii Biblia Slavica v Spolkovej republike Nemecko v dvoch zväzkoch (920 + 1063 strán). Obsahuje aj početné komentáre a štúdie.

Referencie
----------

1. ↑  Hadbavný, Štefan Romuald, ECMC, Kamaldulská Biblia,  *Kresťanské knihy | Knihy na stiahnutie | Dominikánsky knižný inštitút* [online]. knihydominikani.sk, [cit. 2021-09-13]. Dostupné online.
2. ↑  Ján Ďurica SJ: *Kamaldulská Biblia – prvý slovenský preklad v európskom kontexte.* s. 12
3. ↑   *Swaté Biblia Slowénské... [vybrané strany z edície]* [online]. 2002, [cit. 2024-03-10]. [www.slavu.sav.sk/publikacie/biblia.pdf Dostupné online.]

Externé odkazy
--------------

* Historicko-exegetický výskum Kamaldulského prekladu Biblie a Digitalizácia Kamaldulského prekladu Biblie
* 
* Kamaldulská Biblia – prvý slovenský preklad v európskom kontexte Archivované 2016-03-04 na Wayback Machine (Ján Ďurica SJ)
**Paul Abadie** (\* 9. november 1812, Paríž, Francúzsko – † 3. august 1884, Chatou, Francúzsko) bol francúzsky architekt.

Životopis
---------

Študoval na École nationale supérieure des beaux-arts pod vedením architekta Julesa Leclerca a maliara Jeana Alauxa.

V roku 1845 spolupracoval na rekonštrukcii katedrály Notre-Dame ako inšpektor, pod vedením Viollet-le-Duca a Jean-Baptiste-Antoine Lassusa. V roku 1849 bol vymenovaný za diecézneho architekta. V roku 1875 bol prijatý za člena Académie des beaux-arts.

Okrem iného reštauroval kostol Sainte-Croix v Bordeaux, katedrálu Saint-Pierre v Angoulême a katedrálu v Périgeux. Vytvoril plány pre Basilique du Sacré-Cœur, začal jej stavbu, ale dokončenia sa nedožil. Realizoval veľa ďalších zákaziek, významné sú hlavne rekonštrukcie románskych kostolov v Châteauneuf-sur-Charente a Montmoreau-Saint-Cybard.

Fotogaléria
-----------

* Bazilika Sacré-CœurBazilika Sacré-Cœur
* Kostol v Châteauneuf-sur-CharenteKostol v Châteauneuf-sur-Charente
* Katedrála v d'AngoulêmeKatedrála v d'Angoulême

Referencie
----------

1. ↑   *Paul Abadie, architecte* [online]. Société d'histoire du Vésinet. Dostupné online. (francúzsky)

Literatúra
----------

* Claude Laroche, «L'oeuvre Architectural de Paul Abadie (1812-1884), situation culturelle et Inventaire raisonné» *Bulletin de la Société de l'histoire de l'Art français*, 1981, str. 219 -238.

Iné projekty
------------

Commons
* Spolupracuj na Commons Commons ponúka multimediálne súbory na tému **Paul Abadie**

Externé odkazy
--------------

* Život a dielo Archivované 2008-02-01 na Wayback Machine

Zdroj
-----

*Tento článok je čiastočný alebo úplný preklad článku Paul Abadie na českej Wikipédii.*

Autoritné údaje: * BnF: 121037457
* GND: 119333074
* ISNI: 0000000081291620
* LCCN: n87905165
* ULAN: 500011330
* VIAF: 50033572
* WorldCat: lccn-n87905165
**Zdenko Hans Skraup** (\* 3. marec 1850, Praha – † 10. september 1910, Viedeň) bol česko-rakúsky chemik, ktorý objavil reakciu zvanú Skraupova syntéza, prvú syntézu chinolínu.

Život
-----

Zdenko Skraup sa narodil v Prahe ako syn skladateľa a kapelníka Jana Nepomuka Škroupa a synovec autora českej hymny Františka Škroupa. Študoval na Vysokom učení technickom v Prahe od roku 1866 do roku 1871. Potom, čo bol asistentom u Heinricha Ludwig Buffa po dobu kratšiu ako jeden rok, začal pracovať v porcelánke v Starej Roli a tiež bol zamestnaný v mincovni vo Viedni.

V roku 1873 sa stal asistentom F. Rochledera a po jeho smrti aj u profesora A. Liebena. Doktorát získal na univerzite v Giessene roku 1879. Ale pretože jeho titul bol z nemeckej univerzity, musel čakať až do roku 1881, než sa stal profesorom na viedenskej obchodnej akadémii.

V roku 1886 prešiel na univerzitu v Grazi. Roku 1906 bol Skraup povolaný na viedenskú univerzitu ako nástupca A. Liebena. Zomrel náhle 10. septembra 1910 na srdcovú mŕtvicu.

Skraupova syntéza
-----------------

The Skraup reactionThe Skraup reaction

Externé odkazy
--------------

* Univerzita Štýský Hradec Archivované 2012-05-02 na Wayback Machine

Zdroj
-----

*Tento článok je čiastočný alebo úplný preklad článku Zdenko Hans Skraup na českej Wikipédii.*

Autoritné údaje: * abART: 77030
* GND: 117425230
* ISNI: 0000000022184657
* NK ČR: jo2014802360
* SNK: 170638
* VIAF: 5708406
**Piotr Berngardovič Struve**, (rus. Пётр Бернга́рдович Стру́ве; \* 26. január 1870, Perm – † 22. február 1944, Paríž) bol ruský filozof, historik, ekonóm, verejný činiteľ a novinár.

Život
-----

Piotr Berngardovič Struve bol synom permského gubernátora Berngarda Vasilieviča Struve a vnukom astronóma Vasilija Jakovleviča Struve, príslušníkom dynastie vynikajúcich vedcov a politikov, a z nich pravdepodobne najznámejší člen v Rusku.

Bol jedným z prvých marxistov v Rusku. Asistoval pri stretnutiach marxistov a narodnikov, kde spoznal svojho budúceho oponenta, Vladimira Ulianova. Napísal Manifest Ruskej sociálno-demokratickej strany pracujúcich pri jej založení v roku 1898. Ešte pred rozpadom strany na boľševikov a menševikov ju Struve opustil a prešiel do Konštitučne demokratickej strany (ktorej bol aj spoluzakladateľom), propagujúcej liberálne metódy. Túto stranu reprezentoval v predrevolučnej Dume. Po ruskej revolúcii publikoval rôzne významné články o príčinách revolúcie a pridal sa k bielogvardejcom. Vo vláde Piotra Vrangeľa a Antona Denikina bol ministrom zahraničných vecí.

Nasledujúce tri desaťročia žil v Paríži, a jeho synovia získali významné posty v Ruskej pravoslávnej cirkvi v zahraničí.

Zdroje
------

* *Tento článok je čiastočný alebo úplný preklad článku Pyotr Berngardovich Struve na španielskej Wikipédii.*
* *Tento článok je čiastočný alebo úplný preklad článku Струве, Пётр Бернгардович na ruskej Wikipédii.*

Autoritné údaje: * BnF: 12144900w
* GND: 118619497
* ISNI: 0000000110682517
* LCCN: n80005134
* NK ČR: jo20000082533
* SNK: 163447
* VIAF: 66503843
* WorldCat: lccn-n80005134
Mons. **Antonín Bradna** (\* 26. november 1922, Čakovice - † 19. február 2006, Roudnice nad Labem) bol český katolícky kňaz.

Život
-----

Antonín Bradna vyrastal v Prahe-Čakoviciach. V skautskom oddiele mal prezývku *Vlčí mama*. Vyštudoval jezuitské gymnázium v Prahe-Bubenči a potom Teologickú fakultu Karlovej univerzity v Prahe. Na kňaza bol vysvätený 20. júna 1948. Pôsobil v niekoľkých farnostiach, v roku 1952 bol zatknutý a vo vykonštruovanom procese odsúdený na 15 rokov ťažkého žalára ako vodca údajnej protištátnej skupiny. Bol 12 rokov väznený (okrem iného Leopoldov, Valdice). Po prepustení v roku 1964 pracoval 4 roky ako robotník, potom ako pastoračný referent na pražskom arcibiskupstve (1968-1971) a nakoniec bol farárom (a neskôr dekanom) na Podřipsku (Budyně nad Ohří a okolie, od 1971). Po novembri 1989 zorganizoval opravy množstva kostolov a kaplniek na Podřipsku a Slánsku. Vydal knihu pamätí *Zaradoval jsem se* (2002).

Literatúra
----------

* HANUŠ, Jiří. *Malý slovník osobností českého katolicismu 20. století s antologií textů.* Brno : Centrum pro studium demokracie a kultury, 2005. 308 s. ISBN 80-7325-029-2. S. 19.

Externé odkazy
--------------

* O úmrtí na stránkach odboru kultúry MeU Slaný Archivované 2007-09-28 na Wayback Machine
* Antonín Bradna na stránkach Centra dejín českej teológie KTF UK

Zdroj
-----

* *Tento článok je čiastočný alebo úplný preklad článku Antonín Bradna na českej Wikipédii.*

Autoritné údaje: * abART: 155106
* GND: 105362459X
* ISNI: 0000000055667022
* LCCN: no2004061995
* NK ČR: mzk2002156763
* VIAF: 48940901
* WorldCat: lccn-no2004061995